cyanic-selkie/wikianc huggingface dataset:
Rajalampi (Uurainen, Pirttiperä)
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29), jonka Autiojoen valuma-alueeseen (14.295) se kuuluu. Lammen vedenpinnan korkeus on 182,9 metriä mpy.
Emmi Kaupinharju
Emmi Kaupinharju (s. 17. maaliskuuta 1986) on suomalainen pesäpalloilija. Kaupinharju edusti urallaan Superpesiksessä Feraa ja Porin Pesäkarhuja. Kaupinharju saavutti yhden SM-pronssin kaudella 2006. Hän pelasi ulkokentällä lukkarina. Kaupinharju pelasi 96 Superpesiksen runkosarjan otelua. Näissä otteluissa hän löi kahdeksan tavallista juoksua, toi 17 juoksua ja keräsi 178 kärkilyöntipstettä. Kaupinharju pelasi 32 Superpesiksen ylemmän loppusarjan ottelua. Näissä otteluissa hän löi yhden tavallisen juoksun, toi kahdeksan juoksua ja keräsi 77 kärkilyöntipistettä. Kaupinharju pelasi kolme Superpesiksen alemman loppusarjan ottelua. Näissä otteluissa hän toi kaksi juoksua ja keräsi seitsemän kärkilyöntipistettä.
Inagua
thumb|250px|Inaguan sijainti Inagua on Bahaman eteläisin alue ja se koostuu Great Inaguan ja Little Inaguan saarista. Great Inagua on Bahaman saarista kolmanneksi suurin ja sen asukasluku on noin 913 (2010). Saaren suurin kaupunki on Matthew Town. Great Inaguasta koilliseen sijaitseva Little Inagua on asumaton.
Niemi (kirja)
Niemi on Juha Hurmeen kirjoittama romaani, joka ilmestyi vuonna 2017 Teoksen kustantamana. Se sai vuoden 2017 Finlandia-palkinnon. Kirjan aiheena on Suomen historia aina alkuräjähdyksestä vuoteen 1809, jolloin maa joutui Venäjän vallan alle. Hurme kutsuu kirjassaan Suomea nimellä Niemi, koska varsinaista Suomen valtiota ei ollut olemassa sinä aikana, jota kirja käsittelee.
Niemen tyylilajista on keskusteltu. Se valittiin kilpailemaan Finlandia-palkinnosta kaunokirjallisuuden kategoriassa, mutta siinä on myös paljon tietokirjan piirteitä. Kirja ei sisällä päähenkilöä ja se sisältää paljon faktatietoa, mutta toisaalta kertojan ääni on vahvasti läsnä. Hurme ja kirjan kustantanut Teos kuitenkin luokittelevat kirjan romaaniksi.
Kun kirja voitti Finlandian, kustantamo innostui ottamaan kirjasta 100 000:n kappaleen painoksen, josta myytiin noin 75 000 kappaletta. Lopuista oli määrä tehdä lämpöeristettä. Juha Hurme lunasti osan yli jääneistä kirjoistaan ja jakoi ne ilmaiseksi ohikulkijoille.
Niemen jatko-osa Suomi julkaistiin vuonna 2020.
Renate Reinsve
Renate Hansen Reinsve (s. 24. marraskuuta 1987 Solbergelva) on norjalainen näyttelijä. Hänet tunnetaan erityisesti elokuvasta Verdens verste menneske, josta hän sai vuonna 2021 parhaan naisnäyttelijän palkinnon Cannesin elokuvajuhlilla sekä 2022 Amandaprisenin parhaasta naispääosasta. Reinsve valmistui Norjan teatterikorkeakoulusta vuonna 2013.
Ifin linna
Linna rakennettiin 1524–1531 kuningas Frans I:n käskystä. Koska linna sijaitsee saarella, sitä käytettiin vankilana kuten Alcatrazia. Linnasta tuli kuuluisa, kun Alexandre Dumas vanhempi käytti sitä romaanissaan Monte-Criston kreivi. Romaanissa Edmond Dantès karkaa vankilasta. Todellisuudessa kukaan ei ole onnistunut siinä. Linnan käyttö vankilana päättyi 1800-luvun lopulla ja vuonna 1880 se avattiin yleisölle. Se on nykyään suosittu matkailukohde.
The Wizard’s Diary – Volume 1
The Wizard’s Diary – Volume 1 on Ken Hensleyn vuonna 2005 julkaisema albumi, jossa hän soitti uusiksi suosikkikappaleitaan Uriah Heep -ajoiltaan. Osalla kappaleista on mukana yhtye The Presidential Symphony Orchestra.
Ykkösen kausi 2008
Ykkönen on Suomen toiseksi korkein jalkapallon sarjataso. Kaudella 2008 siinä pelasi 14 joukkuetta. Veikkausliigaan nousi Jyväskylän Jalkapalloklubi. Kakkoseen putosivat Vasa IFK, Grankulla IFK ja Käpylän Pallo.
Ryan Tedder
Ryan Benjamin Tedder (s. 26. kesäkuuta 1979 Tulsa, Oklahoma) on yhdysvaltalainen Grammypalkittu laulaja-lauluntekijä, musiikkituottaja ja multi-instrumentalisti. Hänet tunnetaan parhaiten OneRepublic-yhtyeen keulahahmona.
Ykkösen kausi 2008
Joukkueet
thumb|Ottelu KäPa – TP-47 23. toukokuuta.
Ryan Tedder
Tedder on tuottanut ja kirjoittanut kappaleita myös muun muassa Maroon 5:lle, Jennifer Lopezille, Adelelle, Beyoncélle, Taylor Swiftille, One Directionille, Ellie Gouldingille, B.o.B:lle, Kelly Clarksonille, Far East Movementille, Jordin Sparksille, Leona Lewisille, Gym Class Heroesille ja T-Painille.
Ykkösen kausi 2008
Joukkueet
Kaudeksi 2008 Ykköseen putosivat Veikkausliigasta FC Viikingit ja AC Oulu. Liigaan nousivat KuPS ja RoPS.
Kaudeksi 2008 Ykköseen nousivat Kakkosesta GrIFK, PS Kemi ja KäPa. Kakkoseen putosivat GBK, Klubi-04 ja PP-70.
Angolan itsenäisyyssota
Angolan itsenäisyyssota käytiin Portugalin siirtomaana olleessa Angolassa vuosina 1961–1974. Maa oli ollut Portugalin vallan alaisena 1600-luvulta lähtien.
1950-luvulla Angolassa alkoi itsenäisyysliikehdintää monesta suunnasta. Syntyi sekä vasemmistolaisia liikkeitä (PCA ja PLUA jotka yhdistyivät Kansanliike Angolan vapauttamiseksi MPLA:ksi), että Kongon kuningaskunnan vallan palauttamista ajava kongolais-angolalainen liike UPA, josta kehittyi Angolan kansallinen vapautusrintama FNLA. Siitä erosi 1960-luvun puolella Angolan täydellisen itsenäisyyden liitto UNITA, joka vastusti siirtomaavallan lisäksi Neuvostoliiton ja Kuuban tukemia marxilaisia. FNLA sai tukea Yhdysvalloista. UNITAn tuki oli suurinta maan eteläosia asuttavien heimojen keskuudessa.
Sotatoimet alkoivat puuvillatyöläisten lakosta vuonna 1961. Portugalin sotavoimat vastasivat pommittamalla kahtakymmentä kylää napalmilla ja surmaamalla seitsemäntuhatta afrikkalaista. Vasemmistomilitantit hyökkäsivät poliisiasemalle. Portugalilaiset tekivät kostoiskuja. Ensimmäisen sotavuoden aikana kuoli 2 000 portugalilaista ja 50 000 afrikkalaista. Lähes puoli miljoonaa pakolaista pakeni Zaireen. UPAn militantit seurasivat pakolaisia ja aiheuttivat levottomuuksia myös Zairen puolella.
Vuonna 1962 MPLA piti puoluekokouksen, julistautui entistä selvemmin marxilaiseksi ja sai tukea Che Guevaralta, Kuubasta, Itä-Saksasta ja Neuvostoliitosta. Vastapainona UNITA voimistui ja teki ensimmäiset sissi-iskunsa 1966.
Portugali luopui Angolasta neilikkavallankumouksen yhteydessä 1974.
Maan itsenäistyttyä sota jatkui suoraan Angolan sisällissotana, ja kylmän sodan vallitessa Neuvostoliitto ja Yhdysvallat rahoittivat sisällissodan osapuolia. Kylmän sodan päättymisestä huolimatta sisällissota jatkui Angolassa aina vuoteen 2002 asti.
Murtolammi (Uurainen, eteläinen)
Maantietoa
Lammen pinta-ala on 2,5 hehtaaria, se on 250 metriä pitkä ja 150 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 700 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29), jonka Autiojoen valuma-alueeseen (14.295) se kuuluu. Lammen vedenpinnan korkeus on 199,7 metriä mpy.
Bebelplatz
Historia ja rakennukset
thumb|Berliinin Bebelplatz, silloinen Opernplatz, vuonna 1875. Fredrik Suuren alkuperäisenä suunnitelmana oli rakentaa vielä laajempi kokonaisuus (Forum Fridericianum), johon olisi kuulunut muun muassa uusi kuninkaanlinna. Aukion toteutus jäi paljon tätä suunnitelmaa vaatimattomammaksi.
Georg Wenzeslaus von Knobelsdorffin suunnittelema oopperatalo valmistui vuosina 1741–1743 ja katolinen Pyhän Hedwigin katedraali vuosina 1747–1773. Knobelsdorffin suunnittelema on myös Unter den Lindenin vastakkaisella puolella sijaitseva Humboldt-yliopiston päärakennus, joka rakennettiin 1748–1766 alkujaan Fredrik Suuren veljen, prinssi Henrikin yksityiseksi palatsiksi. Vanha valtionkirjaston talo rakennettiin 1775–1780. Se tunnetaan julkisivunsa vuoksi paremmin nimellä Kommode (”Lipasto”). Nykyään rakennuksessa toimii Humboldt-yliopiston oikeustieteellinen tiedekunta. Sen vieressä aukion nurkalla on niin sanottu vanha palatsi eli Altes Palais, jossa keisari Vilhelm I asui lähes koko ikänsä. Bebelplatzin päätyyn katedraalin viereen valmistui vuonna 1889 Dresdner Bankin talo.
Aukion nimi oli alun perin Opernplatz ja vuosina 1910–1947 se oli Kaiser-Franz-Joseph-Platz. Nykyisen nimensä aukio sai vuonna 1947 sosiaalidemokraattisen poliitikon August Bebelin mukaan.
Kirjarovioiden muisto
thumb|Kirjarovio vuonna 1933. Muuten kuin arkkitehtuurinsa puolesta Bebelplatz tunnetaan lähinnä yhdestä sen historiaan liittyvästä ikävästä tapahtumasta: kirjaroviosta, jonka natsimieliset opiskelijajärjestöt toimeenpanivat siellä 10. toukokuuta 1933. Roviolla poltettiin tuhansia natsien mielestä sopimattomia kirjoja, joukossa esimerkiksi Sigmund Freudin ja Karl Marxin teoksia.
Keskellä aukiota on nykyään vuonna 1995 valmistunut israelilaisen taiteilijan Micha Ullmanin suunnittelema kirjarovioiden muistomerkki. Muistomerkki koostuu aukion alle rakennetusta vaaleaseinäisestä tilasta, joka on täynnä tyhjiä kirjahyllyjä. Tilaan voi nähdä aukion keskellä olevan lasisen levyn kautta. Muistomerkkiin kuuluu myös pronssilevy, johon on kaiverrettu runoilija Heinrich Heinen vuonna 1821 kirjoittamat, lopulta todeksi osoittautuneet sanat: ”Se oli vasta pelkkää alkusoittoa; kun poltetaan kirjoja, poltetaan lopulta myös ihmisiä”. Humboldt-yliopiston opiskelijat järjestävät vuosittain kirjamyyjäiset aukiolla muistuttaakseen tapahtumasta.
United Buddy Bears -karhupatsaiden näyttely pidettiin kolmannen kerran Berliinin kaupungin aukiolla vuonna 2006. Näyttely muodostui yli 140:stä karhupatsaasta, jokainen kahden metrin korkuinen ja eri taiteilijan muotoilema. Bebelplatzin käyttö näyttelypaikkana pysyy kiistanalaisena vaikean menneisyytensä vuoksi, ja kiista lähti uudelleen käyntiin, kun aukiolle pystytettiin talvella luistinrata ja Berliinin muotiviikolla juhlateltta.
Aiheesta muualla
52.51639°N, 13.39389°W
Altyn-Köl
thumb|250px|Altyn-Köl järveä Altyn-Köl on Altain tasavallan ja myös koko Altain vuoristoalueen suurin järvi Keski-Aasiassa Venäjällä. Altyn-Köl on 78 kilometriä pitkä, 5 kilometriä leveä ja sen pinta-ala on 233 km². Järven pinta on 434 metriä merenpinnan yläpuolella ja sen syvin kohta on 325 metriä. Altyn-Köl sijaitsee Korbun- ja Altyntu-nimisten vuoriharjanteiden välisessä laaksossa. Järveä ympäröivät vuoret ovat pohjoispuolella 600–1 300 metriä ja eteläpuolella 1 700–2 400 metriä korkeita.
Altyn-Köliin laskee 70 jokea ja 150 kuumaa lähdettä. Suurin näistä joista on Tšulyšman, joka tuo yli puolet järveen laskevista vesistä. Järven laskujoki on Biya, joka laskee Obiin.
Altyn-Köl kuuluu Altain luonnonsuojelualueeseen, joka yhdessä Belukhavuoren lähellä sijaitsevan Katunin luonnonsuojelualueen ja Ukokin tasangon suojelualueen kanssa on listattu UNESCOn maailmanperintöluetteloon nimellä Altain kultaiset vuoret.
Suomalainen kirjailija Kerttu-Kaarina Suosalmi on kirjoittanut romaanin Ihana on Altyn-köl (1988). Aiheen teoksen nimeen hän sai suomalaisen maantieteilijän J. G. Granön Altain matkakuvauksista.
Tutkimusta
Kuvia Tomskin valtionyliopiston tutkimusretkiltä Altyn-Kölille.
Naiset avaruudessa
thumb|upright=1.5 Naiset ovat lentäneet ja työskennelleet avaruudessa melkein avaruuslentojen alusta asti. Ensimmäinen nainen avaruudessa oli neuvostoliittolainen Valentina Tereshkova. Hän lensi avaruuteen Vostok 6 -aluksella 16. kesäkuuta 1963. Kesäkuuhun 2020 mennessä vain 12% astronauteista on ollut naisia.
Cindy Roleder
Cindy Roleder (s. 21. elokuuta 1989 Karl-Marx-Stadt, Itä-Saksa) on saksalainen pika-aitajuoksija. Hänen ennätyksensä on vuonna 2015 Pekingissä MM-kilpailuissa juostu 12,59.
Roleder voitti pronssia alle 23-vuotiaiden EM-kisoissa Ostravassa vuonna 2011. Vuoden 2012 kesäolympialaisissa Lontoossa hän selviytyi semifinaaleihin. Helsingin EM-kilpailuissa 2012 hän oli seitsemäs ja Sopotin 2014 MM-hallikilpailuissa 60 metrin aitajuoksussa kuudes. Roleder voitti pronssia EM-kisoissa vuonna 2014 Zürichissä tuloksella 12,82. Vuoden 2015 MM-kilpailuista Pekingistä Roleder saavutti yllättäen hopeaa omalla ennätyksellään. Hän voitti Euroopan-mestaruuden Amsterdamissa 2016 ajalla 12,62. Rio de Janeiron olympialaisissa hän oli viides.
Sisäratojen EM-kilpailuissa Belgradissa 2017 Roleder voitti kultaa 60 metrin aitajuoksussa ajalla 7,88. Birminghamin MM-hallikilpailuissa 2018 hän sijoittui viidenneksi. Berliinin EM-kilpailuissa 2018 hän sai pronssia 100 metrin aitajuoksussa ajalla 12,77. Glasgow’n EM-hallikilpailuissa 2019 hän saavutti hopeaa ajalla 7,97. Dohan MM-kilpailuissa 2019 hän karsiutui välierissä.
Hän on 178 senttimetriä pitkä ja edustaa LAZ Leipzigia.
Bylina
Bylina ( bylyna,, myös starina) on eeppinen runoelma, joka on alkujaan peräisin Kiovan Rusin ajoilta mutta on säilynyt nykyaikaan venäläisessä kansanperinteessä nimellä starina. Osoituksena ukrainalaisesta alkuperästä ja pysyvästä läsnäolosta Ukrainan alueella ovat jäljet, joita ne ovat jättäneet muihin ukrainalaisen suullisen perinteen muotoihin, kuten esimerkiksi legendoihin, juhla- ja häälauluihin, sekä viittaukset tiettyihin bylynysankareihin vanhoissa Kiovan Rusin kroinikoissa ja 1500-1600-luvun kirjallisissa teoksissa. Ukrainalaisten tutkijoiden mukaan niiden laulaminen lakkasi ukrainalaisten keskuudessa 1600-luvun myrskyisien vaiheiden aikana, jolloin syntyi uusi epiikan muoto, kasakoiden duma.
Bylinat jaetaan aikakausien mukaan ryhmiin. Vanhimpia sankareita ovat Mykula Seljanynovytš, Svjatohor ja Volha Vseslavytš, jotka on peräisin esikristilliseltä ajalta.
Tavallisesti bylinat kertovat myyttisistä sankareista ja heidän taisteluistaan hirviöitä tai vihollisjoukkoja vastaan. Ne jaetaan yleensä kahteen ryhmään: sankaribylinoihin ja kertomusbylinoihin. Niiden suurin ero on sisällöllinen, sillä kertomusbylinat kuvaavat arkisempia tapahtumia kuin sotaisat sankaribylinat. Luokittelu on kuitenkin häilyvä.
Sana bylina pohjautuu venäjän olla-verbiin быть. Tämä viittaa siihen, että bylinoiden uskotaan kertovan tositapahtumista. Niitä on pidetty sukupolvesta toiseen muuttumattomana siirtyneenä perinteenä. Pohjoisessa runoja on kutsuttu nimellä starina (adjektiivista старый, vanha), josta on lainattu myös suomen sana tarina. Bylinoita on sittemmin kerätty etenkin Pohjois-Venäjältä. Kansanperinteen kokoamiseen innostuttiin etenkin slavofilian nousun myötä 1800-luvulla.
Aiheet ja sankarit
Sankaribylinat kertovat taisteluista vihollisarmeijoita tai taruolentoja vastaan, novellibylinan aiheena puolestaan saattaa olla esimerkiksi rakastavaispari tai ihmisten sosiaalisiin suhteisiin liittyvä ongelma. Runot eivät ole historiankuvausta, vaikka nimi bylina viittaa niiden totuudenmukaisuuteen. Bylinoissa on aineksia historiasta, esimerkiksi todellisia historiallisia henkilöitä, mutta useimmiten sisällön historialliset tosiasiat ovat hämärtyneet tunnistamattomiksi, jos niitä on koskaan ollutkaan.
Bylinat kertovat usein muun muassa seuraavista sankareista ja aiheista:
Kielen erityispiirteitä
thumb|350px|Ratsumies tienhaarassa ([[Viktor Vasnetsov, 1878).]]
Bylinoissa substantiiveihin liittyy yleensä jokin tietty adjektiivi, vakiomääre, joka ei aina kuvaa mitään kyseisen asian todellista ominaisuutta. Esimerkiksi sanat koivu ja joutsen saavat usein määreen valkoinen, mutta niin saa myös sana käsi. Kukat ovat usein sinisiä ja viini vihreää. Myös bylinan sankarin ominaisuudet ovat pysyviä; esimerkiksi bogatyr Ilja Muromets on vanha silloinkin, kun bylina käsittelee hänen nuoruusvuosiaan. Toisinaan bylinalaulaja voi käyttää tehokeinona näiden pysyväismääreiden korvaamista muilla laatusanoilla. Vakiomääreistä on apua myös runomitan säätelyssä. Jotkut määreet välittävät asenteita ja uskomuksia: venäläiset ovat hyviä ja oikeauskoisia, vierasmaalaiset pahoja ja vääräuskoisia. Venäjän määre on pyhä ja venäläiset kaupungit ovat kuuluja.
Bylinakielelle ovat tyypillisiä myös lyhyet, merkityksettömät lisäsanat, joilla laulaja säätelee runomittaa ja säkeen pituutta. Prepositioita saatetaan toistaa moneen kertaan samassa tarkoituksessa.
Runojen rakenne
Bylinoiden runomitta ei ole samalla tavalla vakiintunut kuin esimerkiksi kalevalamittaa noudattavien kansanrunojen. Paikkakunta- ja laulajakohtaisia eroja on paljon, ja samakin laulaja voi vaihtaa jopa saman runon mittaa muuttamalla merkityksettömien lisäsanojen määrää. Säkeiden pituus vaihtelee, mutta on yleensä kuitenkin 9-13 tavua. Myös painollisten ja painottomien tavujen vaihtelussa on tiettyä säännönmukaisuutta: esimerkiksi kolmanneksi viimeinen tavu on yleensä painollinen. Runomitan vakiintumattomuus johtuu luultavasti muun muassa venäjän kielen ominaispiirteistä. Bylinamitta tukee laulajan muistia antaen hänen samalla melko vapaasti vaikuttaa runon rakenteeseen.
Bylinoissa käytetään useita kerron muotoja. Kalevalaiselle runoudelle tyypillistä säekertoa käytetään melko usein, samoin ns. luettelokertoa, jossa sama sisältö tai rakenne kertautuu useassa peräkkäisessä säkeessä muodostaen säeryhmän. Usein tämä säeryhmä toistuu bylinassa muutaman kerran. Luettelokertoa voidaan käyttää esimerkiksi jotakin paikkaa kuvatessa siten, että kussakin säkeessä siirrytään suuresta mitasta pienempään, ylimalkaisesta sijainnista tarkempaan. Yleisiä ovat myös puolisäkeenkerto, jossa säe koostuu kahdesta symmetrisestä puoliskosta, ja peräkkäiskerto, jossa säkeen loppu toistuu seuraavan säkeen alussa. Peräkkäiskertoa voidaan vielä käyttää luettelomaisesti useassa säkeessä peräjälkeen. Rinnakkaiskerrossa usealla peräkkäisellä säkeellä on sama alkuosa. Venäläiselle runoudelle tyypillinen on vielä ns. kielteiskerto, jossa tapahtuman tärkeyttä korostetaan lisäämällä sen eteen negaatio (ei käynyt noin - vaan kävi näin). Laulaja käyttää kertoa esimerkiksi vaihdellakseen tapahtumien etenemisen nopeutta ja korostaakseen näin runon huippukohtia. Kerron lisäksi bylinoille hyvin tyypillinen tehokeino on kertaus eli samojen säkeiden toistuminen identtisinä tai miltei identtisinä useaan otteeseen.
Runonlaulajien kyvyn muistaa ulkoa jopa satoja pitkiä bylinoita selittää kliseen käsite. Bylinoiden voidaan ajatella koostuvan kliseistä, jotka ovat melko vakiintuneita, monissa tilanteissa käyttökelpoisia sanayhdistelmiä. Tavallisesti kliseet ovat enintään säkeen tai parin pituisia. Sellaisenaan kliseetä ei yleensä voi liittää mihinkään tiettyyn runoon: niissä ei ole varsinaista tunnistettavaa, juonellista sisältöä. Motiiviksi kutsutaan pienintä säekokonaisuutta, johon liittyy tällainen juonellinen sisältö. Kliseet ovat laulajan rakennuspalikoita, joista hän muodostaa motiiveja. Ne ovat useilla laulajilla melko samanlaisia, mutta kuitenkin kahden eri laulajan tulkinta samasta runosta ja myös saman laulajan versio siitä eri esityskerroilla voivat rakenteellisesti poiketa huomattavasti toisistaan. Laulaja muistaa runon juonen ja rakentaa sen esitystilanteessa valmiiksi bylinaksi kliseevarastonsa avulla. Hänellä on useita eri mahdollisuuksia yhdistellä kliseistä tietty motiivi, minkä vuoksi runo ei suinkaan toistu samanlaisena eri esityskerroilla.
Bylinoiden keruu
Ensimmäisen kerran bylinoita julkaistiin painettuina vuonna 1804 kokoelmassa Древние русские стихотворения (Drevnie russkie stihotvorenija, Venäläisiä muinaisrunoja). Kerääjäksi mainitaan Kirša Danilov, jonka henkilöllisyys on epäselvä, samoin runojen alkuperä. Slavofilian aate eli slaavilaisten kansojen kulttuurin ihannointi herätti venäläiset kokoamaan kansanperinnettään talteen 1800-luvun alussa. Ahkerimpia bylinoiden kerääjiä olivat muun muassa Pjotr Kirejevski, Pavel Rybnikov ja Aleksandr Gilferding. Nikolai I:n hallintokaudella ankara sensuuri haittasi kansanrunouden julkaisemista, mikä on osasyy siihen, että monia keskeisiä kokoelmia julkaistiin vasta 1860-luvulla. Keruutyö jatkui neuvostoaikana. Nykyään bylinalauluperinne on käytännöllisesti katsoen sammunut, eikä uusia runoja juuri saada kerätyksi.
Acura RDX
Acura RDX on Acuran ensimmäinen kompakti katumaasturi. Se otti MDX:n paikan MDX:n kasvettua koossa ja hinnassa. Alun perin RDX jakoi saman pohjalevyn Honda CR-V:n kanssa, mutta kolmannen sukupolven esittelemisen jälkeen sillä on oma.
Autoa valmistetaan Hondan East Liberty Auto Plant -tehtaalla, Ohiossa.
Juha Helppi
Helppi oli alkujaan korttienjakaja. Pelaajana hän teki läpimurtonsa World Poker Tourin (WPT) Aruban osakilpailussa, jossa hän voitti tunnettuja pokeriammattilaisia kuten Kathy Liebertin ja Phil "Tiltboy" Gordonin kaksintaisteluhaasteottelussa. Sen jälkeen Helppi on yltänyt kaksi kertaa World Poker Tourin finaalipöytään. Ensimmäisen tuotantokauden Battle of Champions -turnauksessa hän oli neljäs ja vuoden 2005 Grand Prix de Paris -turnauksessa toinen. Lisäksi Helppi sijoittui kolmannen tuotantokauden WPT World Championship III -turnauksessa sijalle 10.
Helppi oli toinen vuoden 2006 WSOP (World Series of Poker) $1 000 No Limit Hold'em with rebuys -turnauksessa häviten Phil Hellmuthille. Kaikkiaan Helpillä on 20 rahasijaa WSOP-turnauksista ja yhdeksän World Poker Tour -turnauksista.
Maaliskuussa 2007 Helppi voitti Partypoker.com Premier League Poker -turnauksen ja ansaitsi 125 000 dollaria. Finaalipöydässä pelasivat muun muassa Phil Hellmuth ja Liz Lieu. Kesäkuussa 2007 Helsingin Grand Casinon Midnight Sun -tapahtumassa Helppi voitti sökön Suomen mestaruuden. Seuraavana kesänä hän voitti Midnight Sunin 200 euron no limit hold'em rebuy -turnauksen. Tammikuussa 2009 Helppi voitti European Poker Tourin Deauvillen osakilpailun yhteydessä pelatun 25 000 euron high rollers -turnauksen. Sen ykköspalkinto oli 192 000 euroa. Lokakuussa 2010 Helppi voitti Poker EM:n Nations Cupin ja huhtikuussa EPT Berliinin 3 000 euron sivuturnauksen.
Toukokuussa 2011 Helppi solmi kaksivuotisen yhteistyösopimuksen Raha-automaattiyhdistys RAY:n kanssa.
Lokakuussa 2013 Helppi sijoittui toiseksi WSOPE:n 1 650 euron PLO-turnauksessa.
Heinäkuussa 2019 Helppi voitti WSOP-rannekkeen ja 306,622 dollaria $10,000 Limit Hold'em Championship -turnauksesta. Kolmipäiväisessä turnauksessa oli 118 pelaajaa. Helppi voitti toisen wsop-rannekkeen ja 290,286 dollaria $5,000 Pot Limit Omaha Championship -turnauksesta heinäkuussa 2020 World Series of Poker Online'ssa.
Heinäkuussa 2019 Helpin pokeriuran liveturnausansiot ylittivät 7,7 miljoonaa dollaria.
Helppi on toinen suomalainen pokeriammattilainen, joka on päässyt Card Player Europe -lehden kansijutuksi (CPE vol. 4, no. 10 / lokakuu 2007). Ensimmäinen suomalainen oli Patrik Antonius (vol. 3, no. 2). Helppi on toiminut myös Suomen johtavan paintballjoukkueen kapteenina.
Long Beachin ePrix 2015
Long Beachin ePrix 2015 eli 2015 Long Beach ePrix oli Formula E -sarjan kauden 2014–2015 kuudes osakilpailu. Kilpailu ajettiin 4. huhtikuuta Long Beachin katuradalla Long Beachilla, Yhdysvalloissa. Kilpailua seurasi paikan päällä yli 23 000 katsojaa.
Kilpailun näyttämö, Long Beachin katurata, sijaitsi vain kilometrien päässä Hollywoodista ja tämän vuoksi varikolla nähtiinkin Hollywoodin kuuluisuuksia, kuten näyttelijä ja Venturi GP:n osaomistaja Leonardo di Caprio, huippumalli Irina Shayk ja näyttelijä Adrien Brody. Moni osallistui myös virallisiin Formula E -afterpartyeihin, jotka järjestettiin Chateau Marmontissa.
Kilpailu
Kilpailun voitti Nelson Piquet. Voitto oli Piquetin ensimmäinen. Piquetin isä Nelson Piquet voitti samaisella Long Beachin katuradalla ensimmäisen Formula 1 voittonsa vuonna 1980.
GPT-2
GPT-2 on OpenAI:n kielimalli, joka julkaistiin helmikuussa 2019. Se on GPT-kielimalliperheen toinen versio.
GPT-2:n seuraaja GPT-3 julkaistiin vuonna 2020.
Novell
Historia
Novell perustettiin Provossa, Utahissa vuonna 1979 nimellä Novell Data Systems Inc valmistamaan CP/M-pohjaisia tietokoneita. Yhtiön perustivat George Canova, Darin Field ja Jack Davis.
Cold Autumn Sunday
Cold Autumn Sunday on Ken Hensleyn vuonna 2005 julkaisema albumi, jossa hän soitti uusiksi suosikkikappaleitaan ensimmäisiltä soololevyiltään. Mukana on myös uusi kappale Romance.
Novell
Historia
Tammikuussa 1983 yhtiön nimeksi muutettiin Novell Inc. ja Raymond Noordasta tuli Novellin pääjohtaja. Vuonna 1983 julkaistiin verkkokäyttöjärjestelmä Novell NetWare.
NetWare oli tarkoitettu tiedosto- ja tulostuspalvelimeksi. Novell kehitti XNS:n päälle omat IDP- ja SPP-verkkoprotokollansa, joista käytettiin yhdessä nimeä IPX. NetWare käytti alustanaan MS-DOSin ja PC-DOSin kaltaista Novell DOSia (entinen DR-DOS), jonka se sai ostaessaan Digital Researchin 1991. DR-DOS kilpaili Microsoftin MS-DOSin kanssa. Novell osti myös ethernet-verkkokortteja valmistaneen Excelanin ja kaupallisti TCP/IP-protokollaa.
1980-luku oli yhtiölle suotuisaa aikaa ja vuonna 1990 Novellilla oli lähes monopoliasema yrityksille tarkoitetuissa verkoissa.
1990-luvun alussa Novell lähti Microsoftia vastaan. Microsoft puolestaan vastasi tähän kampittamalla kilpailijaansa mm. lisäämällä Windows 3.1:een koodia, joka antoi ylimääräisen virheilmoituksen, jos ikkunointia ajettiin kilpailijan DOS-käyttöjärjestelmällä. Vuonna 1993 Novell osti Unix System Laboratoriesin AT&T:lta. Novell ja USL olivat perustaneet vuonna 1991 yhteisyrityksenä Univel-yhtiön, joka kehitti ja markkinoi UnixWare-käyttöjärjestelmää. Novell sai siten Unix-käyttöjärjestelmän tavaramerkkioikeudet, jotka se myöhemmin siirsi X/Openille, mutta myi lähdekoodit ja tuotetoteutuksen erikseen.
Vuonna 1995 Novell myi UnixWare-liiketoiminnan Santa Cruz Operationille (SCO).
Vuonna 1994 se osti WordPerfect-tekstinkäsittelyohjelman sekä Quattro Pro -taulukkolaskennan Borlandilta. Novell myi WordPerfectin ja Quattro Pron Corelille 1996 menetettyään markkinat Microsoft Officelle sekä DR-DOS:n Caldera Systemsille 1996.
Vuonna 1998 Novell ilmoitti seuraavan sukupolven käyttöjärjestelmästä koodinimellä Modesto.
Vuoden 2003 aikana Novell siirtyi vahvasti Linux-liiketoimintaan ostamalla Ximianin, joka on kehittänyt mm. Evolution, Red Carpet ja Mono -ohjelmistot. Marraskuussa 2003 se osti saksalaisen SUSEn, joka oli yksi johtavista Linux-jakelujen tuottajista. SUSEn palvelintuote sai nimen SUSE Linux Enterprise Server (SLES) ja työpyötäversio nimen SUSE Linux Enterprise Desktop. NetWaren vuonna 2005 julkaistu seuraaja Novell Open Enterprise Server sisälsi mahdollisuuden NetWare tai Linux-alustan käyttöön.
Novell ja Microsoft kävivät useita keskinäisiä oikeusjuttuja. Marraskuussa 2004 Novell sai Microsoftilta 536 miljoonaa dollaria korvauksia syytettyään Microsoftia käyttöjärjestelmiensä tahallisesti hidastamisesta käytettäessä Novellin palvelimia. Seuraavalla viikolla Novell nosti uuden oikeusjutun Microsoftia vastaan kilpailurikkomuksista vuosina 1994-96.
2. marraskuuta 2006 Novell ilmoitti yhteistyösopimuksesta Microsoftin kanssa ja yhtiöiden patenttien ristiinlisensoinnista. Tavoitteeksi on ilmoitettu Microsoft Officen ja OpenOffice.orgin yhteensopivuuden lisääminen. Yksi ensimmäisistä merkeistä tässä on OpenOffice.orgille julkaistu OpenXML/ODF-tiedostomuotojen muuntaja.
Vuonna 2007 kiista Unixin tekijänoikeuksista päättyi Novellin hyväksi: SCO ei omistanut Unixin tekijänoikeuksia ja sen oli maksettava Novellille rojalteja.
Vuonna 2014 Micro Focus yhdistyi Attachmate Groupin kanssa ja sai sitten myös Novellin ja SUSEn hallintaansa.
Jan (kirjasarja)
Jan (kirjasarja) on tanskalaisten Carlo Andersenin ja Knud Meisterin lähinnä vähän isommille lapsille ja varhaisnuorille kirjoitettu poikien seikkailusarja. Tanskaksi Salapoliisi Jan-sarjan kirjoja ilmestyi 81 vuosina 1942–1964, mutta vain 12 on suomennettu 1976 ja 1977.
Jan-kirjoissa joutuvat vaarallisiin seikkailuihin ystävykset Jan helmer ja Erling Krag. Meister ja Andersen kirjoittivat ensimmäisen Jan-kirjan jo 1942, jolloin oli toinen maailmansota ja Tanska Saksan miehittämä. Meister kuoli jo 1970, ja Andersen kirjoitti vielä yksin kaksi Jan-kirjaa. Meister ja Andersen kirjoittivat myös 50-luvulla suomennetut poikien salapoliisiromaanit Nelitoistavuotias salapoliisi, Käykää päälle, pojat ja Nuoret salapoliisit: jännityromaani nuorille.
Third Star
Third Star on vuonna 2010 valmistunut brittiläinen draamaelokuva, jonka on ohjannut Hattie Dalton ja jonka pääosissa ovat Benedict Cumberbatch, JJ Feild, Tom Burke, Adam Robertson ja Hugh Bonneville. Se sai ensi-iltansa Edinburghin elokuvajuhlilla kesäkuussa 2010, missä se esitettiin päätöselokuvana, ja se julkaistiin Isossa-Britanniassa 20. toukokuuta 2011.
Juoni
Davy on lempeä, uskollinen ja vastuullinen sielu, joka on ollut jo jonkin aikaa työttömänä ja auttanut Jamesin perhettä huolehtimaan tästä jo melko kauan. Bill puolestaan on hauskanpitoa rakastava vitsiniekka, ja kaikki toivovat hänen vihdoin hankkiutuvan eroon hänen tyttöystävästään, jonka mainitaan kohtelevan häntä huonosti. Jamesin elämästä jo kauan aikaa poissa ollut Miles on komea ja intellektuelli, liikemies ja menestyneen kirjailijan poika, joka myös kuoli syöpään Milesin ollessa pieni. James ja Miles olivat ennen hyviä ystäviä, ja heidän kaveruuttaan väritti vahva kilpailuhenkisyys, varsinkin kun he molemmat tahtoivat tulla kirjailijoiksi. James on liian heikko kävelemään enää paljoakaan, joten hän istuu enimmäkseen erikoisvalmisteisissa kärryissä. Hän tarvitsee paljon sekä käytännöllistä ja fyysistä apua ystäviltään sekä yhä enemmän nestemäistä morfiinia ja muita lääkkeitä hallitakseen kroonista kipuaan ja muita sairautensa aiheuttamia oireita. Sairastettuaan jo vuosia, hän vaikuttaa olevan sujut nopeasti lähestyvän kuolemansa kanssa ja nauttii lapsenmielisesti kaikesta, mitä tällä viimeisellä matkalla on tarjottavanaan. Kuitenkin, hänen heikko fyysinen kuntonsa ja lisääntyvä kipu tuovat esille myös hänen syvän katkeruutensa siitä, että hänen elämänsä on ohi ennen kuin hän ehtii kunnolla saada mitään aikaan.
Sinä yönä, jona he vihdoin saapuvat Barafundle Baylle, James yllättäen paljastaa koko matkan todellisen tarkoituksen: hän aikoo hukuttaa itsensä mereen ennen kuin kipu valtaa hänen elämänsä kokonaan. Hän pyytää ystäviään sallimaan tämän ja kertomaan hänen perheelleen ja poliisille, että he heräsivät aamulla ja löysivät hänen ruumiinsa vedestä. Kauhistuneena koko ajatuksesta, kaikki kolme kieltäytyvät; kuitenkin, menetettyään hetkellisesti sen laukun jossa olivat Jamesin morfiini ja kaikki kipulääkkeet, ja nähtyään hänen kamppailevan erittäin kovan kivun kanssa, he muuttavat mielensä.
Aamun koittaessa James ui merelle ystäviensä kanssa, jotka lupaavat olla hänen tukenaan. Lopulta ainoastaan Miles on kykenevä olemaan Jamesin vierellä tämän hukuttaessa itsensä lähelle rantaa, Davyn ja Billin katsellessa maalta. Miles raahaa Jamesin ruumiin takaisin rannalle ja miehet jäävät katselemaan yhä aaltoilevaa merta.
Vastaanotto
The Observerin Philip French kutsui elokuvaa "päteväksi, melko tutuksi ja ennalta-arvattavasi, vaikkakaan ei kovin vastenmieliseksi". Santa Monica Daily Pressin Citron kutsui sitä "mukaansatempaavaksi, liikuttavaksi ja kiehtovaksi kokemukseksi". The Guardianin O'Neill kuvaili sitä "pikareskiksi ja pitkälti suunnattomaksi mainiten, että elokuva sai varsinaisen suuntansa vasta sen loppupuolella".
Murtolammi (Uurainen, pohjoinen)
Murtolammi Murtolammi (p) on Keski-Suomessa Uuraisissa Murtoperän kylän lähellä sijaitseva lampi.
Maantietoa
Lammen pinta-ala on 2,2 hehtaaria, se on 250 metriä pitkä ja 150 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 600 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29), jonka Autiojoen valuma-alueeseen (14.295) se kuuluu. Lammen vedenpinnan korkeus on 202,1 metriä mpy.
Kaarina Kailo
Mervi Kaarina Elisabeth Kailo (s. 31. elokuuta 1951 Helsinki) on suomalainen kirjallisuustieteilijä, joka on toiminut muun muassa naistutkimuksen apulaisprofessorina Kanadassa Quebecin seudulla ja määräaikaisena naistutkimuksen professorina Oulun yliopistossa. Hän on kulttuurialan ja sukupuolentutkimuksen ammattilainen, kunnallispoliitikko ja ITE-taiteilija. Hän on toiminut kansalaisaktivistina monissa yhteiskunnallisissa kysymyksissä (tasa-arvo, yhdenvertaisuus, luontosuhde, vanhusten oikeudet, perinnetieto, ekopsykologia).
Elämä ja ura
Kailo asui Kanadassa 17 vuotta ennen paluutaan Suomeen. Vuonna 1989 hän oli post doc -tutkijana Cornellin yliopistossa Yhdysvalloissa, jonka jälkeen hän työskenteli Quebecin yliopistossa (Université du Québec) Chicoutimissa englanninkielisen ja amerikkalaisen kirjallisuuden opettajana (professeure reguliere, 1990–1991). Sitten hän oli Concordia-yliopiston Simone de Beauvoir -instituutin naistutkimuksen apulaisprofessori (1991–1997) ja johti instituutin naistutkimuksen opintoja (1997), sitten apulaisprofessina (urapolku, vakinaistaminen 1997–1999). Hän sai vakinaisen viran v. 1999.
Kailo palasi Suomeen ja toimi Oulun yliopiston naistutkimuksen määräaikaisena professorina (1999–2004) ja sen jälkeen Suomen Akatemian varttuneena tutkijana 2005–2007. Tämän jälkeen Kailo on keskittynyt julkaisemaan tietokirjallisuutta ja toimimaan ite-taiteilijana.
Kailo on julkaissut kirjoja suomeksi ja englanniksi, ja tiedeartikkeleita myös ranskaksi. Hänen kirjoituksiaan on käännetty ruotsin, espanjan ja italian kielille. Kailoa on kutsuttu pari kertaa vuodessa ulkomaille luennoimaan sekä osallistumaan seminaareihin tai konferensseihin. Hänen tärkein tutkimusverkostonsa vuodesta 2001 on the International Network of Feminists for a Gift Economy. Kailo on ollut myös Quebecin Montrealin yliopiston Le Nord imaginaire- tutkimusverkoston ja -laitoksen jäsen.
Kailo on tutkinut erilaisia nais- ja gender- tutkimuksen kysymyksiä, muun muassa vertailevaa mytologiaa, suomensukuisten naisten mytologiaa ja kansanuskoa, perinne-ekologista tietoa, alkuperäiskansojen teorioita, tietojärjestelmiä ja kolonialistisia kokemuksia, erityisesti saamelais- ja intiaaninaisten kysymyksiä, rasismia, naisiin kohdistuvaa väkivaltaa, kunniamurhia, kestävää kehitystä, luontosuhdetta sekä naisnäkökulmaa tekniikkaan ja tietoyhteiskuntaan ja niin sanottua huolenpitotaloutta (Gift economy). Hän on toimittanut kokoomateoksia muun muassa pohjoisista tarinoista ja tutkimuksesta koskien karhunpeijaisia ja naisten suhdetta karhuun, suomalaisesta saunafilosofiasta, karhunpeijaisista, naisten terveyskysymyksistä, ekofeminismistä, lahjataloudesta, kansainvälisestä naisliikkeestä ja maapalloistumisen sukupuolivaikutuksista. Hän on keskittynyt viime vuodet nimenomaan poikkitieteelliseen kulttuurintutkimukseen ja folkloristiikkaan aiheinaan naisnäkökulma lahjatalouteen, matriarkaalisiin teorioihin, saunaan, Kalevalan ja kansanrunouden naishahmoihin ja Pohjolan ”Terra Feminarum”- myyttiin.
Alan Hazeldine
Alan Hazeldine (5. heinäkuuta 1948 Glasgow – 10. marraskuuta 2008) oli brittiläinen kapellimestari ja pianisti. Hän valmistui Skotlannin kuninkaallisesta musiikki- ja draama-akatemiasta vuonna 1969. Hän opiskeli myös orkesterinjohtoa Vilem Tauskyn, Konstantin Ilievin ja Sergiu Celibidachen johdolla. Hazeldine johti Bulgariassa Sofian filharmonista orkesteria, jonka kanssa hän järjesti Ralph Vaughan Williamsin kuudennen sinfonian ensimmäisen esityksen Itä-Euroopassa. Hazeldine oli myös Vratsan sinfoniaorkesterin vierailevana kapellimestarina. Hän työskenteli Englannin kamariorkesterin, BBC:n skottilaisen sinfoniaorkesterin sekä skotlantilaisten ja englantilaisten balettiyhtiöiden kanssa.
Hazeldine perusti Corinthian Chamber Orchestran vuonna 1995. Hän oli myös North London Chorusin perustaja ja ensimmäinen johtaja 23 vuoden ajan. Hän toimi opettajana Guildhallin musiikki- ja draamakoulussa Lontoossa. Hän oli vuosina 1975–1988 naimisissa mezzosopraano Alison Mary Suttonin kanssa. Hän kuoli 60-vuotiaana syöpää sairastettuaan.
Alfanumeerinen yhtälö
Alfanumeerinen yhtälö on yhtälö, jossa kunkin tuntemattoman muuttujan paikalle pyritään asettamaan numero siten, että yhtälö on voimassa. Usein eri merkit oletetaan eri luvuiksi ja kirjainjonojen ensimmäiset merkit oletetaan nollista eroaviksi. Esimerkkinä alfanumeerisesta yhtälöstä olkoon
Alfanumeerisia yhtälöitä ratkaistaessa pyritään kirjain kerrallaan eliminoimaan muuttujien arvoja. Esimerkiksi yllä olevasta yhtälöstä huomataan välittömästi että joko N=0 tai N=5. Jatkamalla päättelyä lisää saadaan lopulta F=2, O=9, R=7, T=8, Y=6, E=5, N=0, S=3, I=1, X=4 eli 29786+850+850=31486.
Huomaa, että vaikka matematiikassa pätee, on alfanumeerisissa yhtälöissä voimassa.
21 vaatimusta
thumb|280px|21 vaatimusta 21 vaatimusta olivat Japanin pääministeri Ōkuma Shigenobun johtaman hallituksen Kiinan nimelliselle hallitukselle 18. tammikuuta 1915 lähettämiä vaatimuksia. Ne johtivat sopimuksiin Japanin kanssa 25. toukokuuta 1915.
Japani oli saavuttanut suuren vaikutuspiirin Pohjois-Kiinassa ja Mantšuriassa voitettuaan ensimmäisen Kiinan–Japanin sodan sekä Venäjän–Japanin sodan. Maa oli liittynyt eurooppalaisten imperialististen suurvaltojen joukkoon tavoitellessaan poliittista ja taloudellista valtaa Kiinassa. Kun Qing-dynastia kaatui ja uusi Kiinan tasavalta perustettiin Yuan Shikain johdolla, Japani näki mahdollisuuden vaikutusvaltansa kasvattamiseen. Japani laati listan 21 vaatimuksesta pääministeri Ōkuman ja ulkoministeri Katō Takaakin johdolla. Vaatimukset tarkastivat genrōt ja keisari ja ne hyväksyttiin parlamentissa. Epäoikeudenmukainen luettelo esitettiin Yuan Shikaille 18. tammikuuta 1915, ja häntä varoitettiin samalla ikävistä seurauksista, jos vaatimukset hylättäisiin.
21 vaatimusta jaettiin viiteen ryhmään:
Japani tiesi, että ryhmän viisi vaatimukset tulisivat aiheuttamaan negatiivisen reaktion, ja yritti salata ne. Kiinan hallinto koitti viivyttää vastaustaan niin kauan kuin mahdollista ja vuoti vaatimusten sisällön länsivalloille toivoen, että mahdollinen uhka niiden omille eduille olisi tarpeeksi suuri Japanin toimien rajoittamiseksi. Kun Kiina hylkäsi Japanin uudistetun ehdotuksen 26. huhtikuuta genrōt puuttuivat vaatimuksiin ja poistivat niistä viidennen ryhmän. Supistetut ”13 vaatimusta” toimitettiin 7. toukokuuta uhkavaatimuksen muodossa, ja vastausajaksi annettiin kaksi päivää. Presidentti Yuan Shikai hyväksyi vaatimukset ja niistä sovittiin lopullisesti 25. toukokuuta 1915.
Jälkikäteen nähtynä supistetun 13 vaatimuksen tulos oli Japanille huomattavasti enemmän negatiivinen kuin positiivinen, ja on vaikea ymmärtää, mitä Japanin hallitus yritti niillä saavuttaa. Ilman viidettä ryhmää Japani ei juuri saanut Kiinasta mitään, mitä se ei olisi jo aikaisemmin saavuttanut. Yhdysvallat reagoi erittäin negatiivisesti siihen, että Japani hylkäsi avoimen oven politiikan Kiinassa. Myös Japanin silloinen lähin liittolainen, Yhdistynyt kuningaskunta, ilmaisi huolensa Japanin politiikkaa kohtaan; erityisesti Britannian ulkoministeriö oli tyytymätön Japanin yritykseen perustaa käytännöllisesti katsoen protektoraatti koko Kiinaan. Kiinassa Japanin toimet aiheuttivat laajalti pahaa tahtoa Japania kohtaan, mikä johti toukokuun 4. päivän liikkeeseen ja nationalismin huomattavaan nousuun.
Jyllands-Posten
Morgenavisen Jyllands-Posten on Tanskan suurin sanomalehti ja on perustettu vuonna 1871. Sen levikki on arkisin 84 000 kappaletta vuonna 2014. Lehti on toimitukselliselta linjaltaan liberaali tai keskusta-oikeistolainen. Se tunnetaan muun muassa vuonna 2005 julkaistuista 12:ta profeetta Muhammadia esittävistä pilakuvista joiden seurauksena tanskalaiset tuotteet joutuivat boikottiin muslimimaissa.
Historia
Jyllands-Posten on perustettu 1871. Se tunnettiin 1920- ja 1930-luvuilla myönteisestä suhtautumisestaan fasismiin. Jyllands-Postenin mukaan lehden linja ei kuitenkaan eronnut muista tuon aikaisista eurooppalaisista sanomalehdistä. Lehti teki 1930-luvulla yhteistyötä Times ja Daily Telegraph lehtien kanssa. Vuonna 1938 lehti julkaisi kuitenkin Kaj Munkin fasismin ja juutalaisvainojen vastaisen avoimen kirjeen Benito Mussolinille. Munk teloitettiin saksalaismiehityksen aikana vuonna 1944. 1938 se lopetti yhteistyönsä puolueiden kanssa ja julistautui riippumattomaksi oikeistolaiseksi lehdeksi. Vuonna 1959 Jyllands-Postenin kriittiset kirjoitukset Gerhard Eriksenin mukaan peruuttivat Nikita Hruštšovin vierailun Tanskaan. 100-vuotispäivänään Jyllands-Posten otti lainan kahdelta pankilta ja osti itsensä. Se sai maksettua lainan pois vuonna 1977 joka jälkeen lehti on luokitellut itsensä riippumattomaksi libraaliksi jolla ei ole kytköksiä talouselämään tai puolueisiin.
Päätoimittajan lisäksi myös Jyllands-Postenin kulttuuritoimitus on ottanut aktiivisen roolin ajankohtaisessa keskustelussa. Vuonna 1957 kulttuuritoimittaja Jens Kroose ylisti pornografisena pidettyä kirjaa, mitä hän perusteli lehden liberaalilla linjalla.
Jyllands-Posten kannatti myös sosiaalidemokraattisen Rasmussenin vaihtamista konservatiivi Rasmusseniin pääministerinä, mikä onnistuikin 2001 parlamenttivaaleissa.
Muhammad-pilapiirroskohu
Jyllands-Posten tuli maailmankuuluksi julkaistuaan syyskuussa 2005 islamilaista maailmaa kohahduttaneet, kulttuuritoimittaja Flemming Rosen 40 pilapiirtäjältä tilaamat 12 profeetta Muhammadia esittäneet pilakuvat. Muslimimaiden johtajat vaativat Jyllands-Postenilta ja Tanskan hallitukselta anteeksipyyntöä pilakuvien johdosta. Tanskan hallitus kieltäytyi siitä anteeksi vetoamalla sananvapauteen. Siitä koitui vaikeuksia Tanskan viennille islamilaisissa maissa, missä tanskalaiset tuotteet, muun muassa Arla, joutuivat boikottiin. Vuonna 2006 Tanskan silloinen ulkoasiainministeri Uffe Ellemann-Jensen ehdotti, että lehden päätoimittaja Carsten Justen tulisi erota Muhammad-pilapiirrosjupakan vuoksi, mistä tämä kieltäytyi.
Lehti on ollut sen jälkeen jihadistien kohteena. Syyskuussa 2010 pidätettiin Tanskassa pommimies, jolla oli lehden toimituksen osoite. Joulukuussa 2010 Tanskan ja Ruotsin poliisit pidättivät neljä henkeä epäiltynät aikeesta iskeä lehden toimitukseen. Ruotsalaiset Munir Awad, Omar Abdalla, Mounir Dhahri ja Sahbi Zalouti tuomittiin terrorismista ja laittomasta aseiden hallussapidosta. Heillä oli hallussaan ”konekivääri” [sic], äänenvaimennin ja 9 mm ammuksia.
Bahawalnagarin piirikunta
Bahawalnagarin piirikunta (pandžabiksi ja, ) on yksi Pakistanin Punjabin provinssin 36 piirikunnasta. Se rajautuu etelästä ja idästä Intiaan, lännestä Bahawalpurin piiriikuntaan ja pohjoisesta Sutlej-jokeen. Piirikunta on jaettu viiteen tehsiliin: Bahawalnagar, Chishtian, Fortabbas, Haroonabad ja Minchanabad.
Suurin osa Bahawalnagarin piirikunnan asukkaista puhuu äidinkielenään pandžabia. Piirikunnassa asuu myös paljon urdun ja saraikin puhujia.
Ennen Pakistaniin liittämistä Bahawalnagarin alue kuului Bahawalpurin kuningaskuntaan.
Autopsychosis
Autopsychosis on venäläisen brutaalin death metalin yhtyeen Katalepsyn toinen studioalbumi. Se julkaistiin vuonna 2013 levymerkillä Unique Leader Records.
Albumin julkaisi yhtyeen kotimaassa Venäjällä Soulflesh Collector Records.
Joseph Kariyil
Joseph Kariyil (s. 11. tammikuuta 1949) on intialainen roomalaiskatolinen piispa. Hänet vihittiin papiksi 19. joulukuuta 1973 ja nimitettiin Punalurin hiippakunnan piispaksi 12. maaliskuuta 2005. Piispaksi vihkiminen seurasi 3. toukokuuta. Pääkonsekraattorina toimi Mathias Kappil, jota avustivat Stanley Roman ja Vincent Samuel.
Kariyil sai 8. toukokuuta 2009 nimityksen Cochinin piispaksi. Hänet asetettiin virkaan 5. heinäkuuta.
Poliorokote
thumb|Suunkautta annettava poliorokote Poliorokote on polion torjumiseen tarkoitettu rokote. Poliorokotetta on käytössä kahta eri tyyppiä, heikennettyjä eläviä viruksia sisältävää suun kautta otettavaa Sabin-rokotetta ja inaktivoituja viruksia sisältävää, pistoksena annettavaa Salk-rokotetta. Suomessa käytetään nykyisin pelkästään pistoksena annettavaa rokotetta, mutta monissa maissa lapselle annetaan ensin pistoksena Salk-rokote ja tehosteena Sabin-rokote. Sabin-rokotteen saaneella on noin yhden miljoonasosan riski sairastua polioon.
Suomessa poliorokote on ollut osa kansallista rokoteohjelmaa vuodesta 1957, ja se annetaan yleensä osana monilta taudelta suojaavaa rokotussarjaa. Yksittäistä poliorokotetta annetaan esimerkiksi tehosterokotteena henkilöille, jotka matkustavat maahan, jossa esiintyy poliota.
Maailman terveysjärjestön vuonna 1988 alkaneen polionhävitysohjelman ansiosta villi poliovirus on hävinnyt jo melkein koko maailmasta. WHO ylläpitää listaa maista, joihin matkustaville suositellaan poliorokotusta, jos maassa on tarkoitus oleskella yli neljä viikkoa ja edellisestä rokotuksesta on yli vuosi.
Kuningastrappi
Kuningastrappi, aikaisemmalta nimeltään koritrappi (Ardeotis kori) on suurikokoinen kurkilintu, joka elää Afrikan savanneilla. Se voi painaa jopa 22 kiloa ja onkin lähisukulaisensa isotrapin ohella painavin lentokykyinen eläin.
Poliorokote
Salk-rokote
Pistoksena annettavan poliorokotteen kehitti Jonas Salk vuonna 1955. Se sisältää inaktivoituja polioviruksia ja annetaan pistoksena lihakseen. Rokotteen kliininen teho on erinomainen, mutta suojan saavuttaminen vaatii 3–4 rokoteannosta. Suomen rokoteohjelmassa nämä annetaan lapselle viitosrokotteen osana 3, 5 ja 12 kuukauden iässä. Myöhempiä tehosteita ei normaalisti tarvita. Rokotteen kliininen teho kahden rokotuskerran jälkeen on 95 % ja suoja kestää useita vuosia.
Jo muutama vuosi Salkin rokotteen käyttöönoton jälkeen polion ilmaantuvuus Yhdysvalloissa putosi 18 tapauksesta 100 000 asukasta kohti alle kahteen.
Salkin rokote antaa ainoastaan vasta-ainevälitteisen immuniteetin, eikä estä viruksen kantajuutta, jos rokotettu joskus polioviruksen suolistoonsa saa. Itse rokotteesta ei kuitenkaan ole mahdollista saada tartuntaa.
Salkin rokotteen antamiseen ei liity vasta-aiheita. Rokote voidaan antaa myös raskaana oleville ja immuunipuutteisille. Se on myös erittäin hyvin siedetty. Pistoksen jälkeisiä paikallisoireita on Suomessa raportoitu 4 %:lla lapsista, yleisoireita kuten levottomuutta, kuumetta tai ripulia hieman enemmän.
Sabin-rokote
Sabinin eläviä viruksia sisältävän rokotteen ongelmana on, ettei sitä voida käyttää immuunipuutteisille henkilöille. Lisäksi rokotteeseen liittyy pieni, mutta olemassaoleva riski oireisen polioinfektion saamisesta. Sairastumisriskiksi on arvioitu 0,8–2 tapausta miljoonaa rokotettua kohti. Rokotettu myös erittää poliovirusta ulosteisiinsa jonkin aikaa ja jos rokotuskattavuus on matala, on vaarana syntyä rokoteperäinen epidemia, jollaisia onkin puhjennut paikoitellen mm. Filippiineillä ja Madagaskarilla. Tartuntariskin vuoksi immuunipuutteiset henkilöt eivät saisi olla tekemisissä Sabin-rokotetun henkilön kanssa noin kuukauteen.
Vuonna 2020 rokoteperäisiä tyypin 2 polioviruksen aiheuttamia sairastumisia raportoitiin yhteensä 959 tapausta 27 eri maassa.
Juuri tartuntariskin vuoksi Sabin-rokotteen käytöstä on pitkälti luovuttu niissä maissa, joilla on varaa maksaa selvästi kalliimmasta Salk-rokotteesta. Yhdysvalloissa tavattiin vuosittain vajaat kymmenen rokoteperäistä poliotapausta, kunnes Sabin-rokotteen käytöstä luovuttiin vuonna 1997.
Polion hävittämisessä maailmasta Sabin-rokotteella on kuitenkin ensisijainen rooli. Sen merkittävä etu on hinta, sillä vuonna 2020 yksi rokoteannos maksoi valmistajasta riippuen vain 0,12–0,98 Yhdysvaltain dollaria. Myös rokotteen antaminen on helppoa eikä tehosteita välttämättä tarvita.